Descralaz

"ทั้งๆที่ดิ้นรนไปมากขนาดนั้น...สุดท้ายชีวิตก็ไม่ได้ยืดยาวขึ้นหรอก"Descralaz ;(Decerat, Deslaz, Aldunouh,)  ตัวตนปริศนาที่กล่าวกันว่ามันคือเงาของโลก  ไม่มีรูปร่างแน่ชัด  เปลี่ยนรูปร่างไปตามสิ่งที่อยู่ในจิตใต้สำนึกของผู้ที่สนทนาด้วย  เดสคราลาซนั้นไม่สามารถถูกมองเห็นได้ไม่ว่าจะด้วยวิธีใด  ทั้งตาเปล่า  คำสาป  เวทมนตร์  หรือการอัญเชิญ   มีเพียงเสียงของมันเท่านั้นที่จะปรากฏให้ได้ยิน  หรือยกเว้นมันต้องการปรากฏตัวให้ใครเห็นเอง ทว่าการมีอยู่ของมันนั้นกลับไม่ส่งผลกับวัฏจักรใด ราวกับจะมีอยู่หรือไม่มีก็ไม่ได้ต่างกัน...

Human
รูปร่างของเดสคราลาซในฐานะมนุษย์นั้นไม่ได้ตายตัว มันสามารถเปลี่ยนแปลงไปตามจิตใต้สำนึกของคนที่มองเห็นมัน  โดยจะสะท้อนสิ่งที่คนผู้นั้นระลึกถึงมากที่สุด หรือหวาดกลัวมากที่สุดออกมา บางครั้งก็เป็นผู้หญิง บางครั้งก็เป็นผู้ชาย  เป็นได้ทั้งวัยรุ่น เด็ก และคนแก่

Animal
ไม่เพียงแต่การปรากฏตัวในฐานะมนุษย์ ร่างจำแลงในรูปแบบของสัตว์เองก็เคยปรากฏเช่นกัน โดยลักษณะที่เด่นชัดของเดสคราลาซคือ ร่างที่ปรากฏจะเป็นสัตว์สีดำ เช่น แมวดำ อีกา หรืองูดำ

Ture form
รูปร่างที่แท้จริงของเดสคราลาซแบ่งออกเป็น 2 ส่วน คือร่างมนุษย์ และร่างมังกร


 * ร่างมนุษย์ : เป็นชายผมดำยาว ดวงตาสีแดง มัดรวบเส้นผมด้วยโซ่ยาวสีเงิน อยู่ในชุดคลุมสีดำ ผิวขาวซีดเห็นเส้นเลือด
 * ร่างมังกร : มังกร 4 ปีกขนาดใหญ่ ลำตัวสีดำ ดวงตาสีแดง เล็บเท้าเป็นสีดำ เขี้ยวสีเงิน

Personality
ในตอนที่เดสคราลาซอาศัยอยู่เพียงลำพัง แววตาของเขาเต็มไปด้วยอารมณ์ของความเศร้าและความโดดเดี่ยว แม้เจ้าตัวจะไม่ได้พูดออกมาแต่ความเดียวดายในฐานะของ 'เงา' ก็ทำให้เขาเริ่มมีบุคลิกที่เก็บตัว เขายังมีท่าทีหวาดระแวงผู้คนรอบๆจากเหตุการณ์เลวร้ายที่เคยเกิดขึ้นกับตนเองในตอนที่ยังมีชีวิตอยู่ บางครั้งเขาก็ผวากับการถูกสัมผัสโดยคนแปลกหน้า รวมทั้งมีอาการ PTSD ให้เห็นอยู่ด้วย และในบางคืนที่เขานอนหลับเขาก็มักจะต้องสะดุ้งตื่นขึ้นมาเสมอเพราะฝันร้ายที่ซ้อนทับกับเรื่องราวโหดร้ายในอดีต นั่นจึงทำให้เดสคราลาซใช้เวลาพักผ่อนเพียงวันละ 2-3 ชั่วโมงเท่านั้น หรือในบางครั้งก็ไม่หลับไม่นอน

แต่หลังจากที่เขาได้พบกับทีโรนอส เดสคราลาซก็ค่อยๆถูกความอ่อนโยนของทีโรนอสช่วยเหลือ เขาเริ่มเปิดใจให้กับผู้คนรอบๆทีละเล็กทีละน้อย ลดอคติที่มีต่อมนุษย์ลง และเริ่มหลับสนิทมากขึ้น อาจเพราะความสัมพันธ์ของทั้งคู่เริ่มเปลี่ยนไปในระยะหลังๆนิสัยบางอย่างของทั้งคู่ก็ถูกแลกเปลี่ยนกัน